Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: általános szabályairól szóló 1957. évi IV. törvény (Áe.)
Paragraph Index: 278

53. § A Vhr. 266. §-ának (1)—(2) bekezdése helyébe a következő rendelkezés lép: „(1) Nem kereskedelmi forgalomban a természetes személyek által behozott vagy általuk fuvarozásra külföldön feladott vámáruk után nem kell a vámot megfizetni, ha azok személyenkénti együttes értéke a 22. §-ban meghatározott érték 1000 Ft-ra kerekített 10%-át nem haladja meg. Ezt a kedvezményt — a (3) bekezdésben meghatározottakon túl — a vámkedvezményes értékhatárt meghaladó egyedi értékű vámárukra, továbbá a szeszes italra és dohánygyártmányra alkalmazni nem lehet. A kedvezményt egy árura összevonni együtt utazó családtagok esetében sem lehet. Ez a kedvezmény az utast többszöri beutazás esetén is csak naponta egy alkalommal illeti meg.

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes